যশোর, ০৮ জানুয়ারি- দীর্ঘ ১৭ বছর পর মুক্তিযুদ্ধের অন্যতম সংগঠক জাতীয় সমাজতান্ত্রিক দলের (জাসদ) অন্যতম প্রতিষ্ঠাতা কাজী আরেফ আহমেদসহ পাঁচ নেতা হত্যাকাণ্ডের ঘটনায় দায়ী তিন আসামির ফাঁসি কার্যকর হয়েছে। যশোর কেন্দ্রীয় কারাগারে বৃহস্পতিবার মধ্যরাতে তিন খুনিকে ফাঁসিতে ঝুলিয়ে মৃত্যুদণ্ড কার্যকর করা হয়। বিষয়টি নিশ্চিত করেছেন যশোর কেন্দ্রীয় কারাগারের জেল সুপার শাহজাহান আহমেদ।